Imperial College London มหาวิทยาลัย ที่นักศึกษาจบใหม่มีรายได้มากสุดในสหราชอาณาจักร
ต้นกำเนิดของยาเพนิซิลลิน ซึ่งเป็นยาปฏิชีวนะที่ใช้รักษาการติดเชื้อจากแบคทีเรียถูกคิดค้นจากที่นี่  การค้นพบวิตามินและกรดอะมิโน ก็เกิดขึ้นจากที่นี่  นอกจากนี้ เงินเดือนเฉลี่ยเริ่มต้นของนักศึกษาจบใหม่นั้น สูงที่สุดในบรรดาผู้ที่จบระดับมหาวิทยาลัยในสหราชอาณาจักร  มหาวิทยาลัยแห่งนี้มีชื่อว่า Imperial College London หนึ่งในมหาวิทยาลัยที่มีชื่อเสียงแห่งหนึ่งของโลก ที่นี่มีอะไรดี ลงทุนแมนจะเล่าให้ฟัง
22 ม.ค. 2563

Imperial College London มหาวิทยาลัย ที่นักศึกษาจบใหม่มีรายได้มากสุดในสหราชอาณาจักร / โดย ลงทุนแมน
ต้นกำเนิดของยาเพนิซิลลิน ซึ่งเป็นยาปฏิชีวนะที่ใช้รักษาการติดเชื้อจากแบคทีเรียถูกคิดค้นจากที่นี่
การค้นพบวิตามินและกรดอะมิโน ก็เกิดขึ้นจากที่นี่
นอกจากนี้ เงินเดือนเฉลี่ยเริ่มต้นของนักศึกษาจบใหม่นั้น
สูงที่สุดในบรรดาผู้ที่จบระดับมหาวิทยาลัยในสหราชอาณาจักร
มหาวิทยาลัยแห่งนี้มีชื่อว่า Imperial College London หนึ่งในมหาวิทยาลัยที่มีชื่อเสียงแห่งหนึ่งของโลก
ที่นี่มีอะไรดี ลงทุนแมนจะเล่าให้ฟัง
╔═══════════╗
Blockdit แอปเขียนบล็อกอันดับ 1
╚═══════════╝
Imperial College London ตั้งอยู่ในลอนดอนเมืองหลวงของอังกฤษ โดยก่อตั้งเมื่อปี 1907
ปัจจุบัน การศึกษาที่ Imperial College London มีทั้งหมด 4 คณะหลัก
1) คณะวิศวกรรมศาสตร์ มี 10 สาขาวิชา
2) คณะแพทยศาสตร์ มี 8 สาขาวิชา
3) คณะวิทยาศาสตร์ธรรมชาติ มี 5 สาขาวิชา
4) คณะบริหารธุรกิจ มี 5 สาขาวิชา
ค่าเล่าเรียนในระดับปริญญาตรีเฉลี่ยอยู่ที่ 370,000 - 1,800,000 บาทต่อปี ซึ่งขึ้นอยู่กับสาขาวิชาที่เรียน
ทั้งนี้ กรณีที่เป็นนักศึกษาในสหราชอาณาจักรและในสหภาพยุโรปนั้น ค่าเรียนจะถูกกว่านักศึกษาต่างชาติ
ในปีการศึกษา 2018-2019 Imperial College London มีนักศึกษาทั้งหมด 17,568 คน โดยแบ่งเป็นระดับปริญญาตรี 57% สูงกว่าระดับปริญญาตรี 43% และเป็นนักศึกษาต่างชาติกว่า 59% จากจำนวนกว่า 140 ประเทศทั่วโลก
คณะที่เป็นที่นิยมสำหรับนักศึกษามากที่สุดคือ คณะวิศวกรรมศาสตร์
เนื่องจากที่นี่ถือเป็นมหาวิทยาลัยที่มีชื่อเสียงด้านวิศวกรรมศาสตร์ โดยสาขาดังกล่าวติด 1 ใน 10 สาขาวิศวกรรมศาสตร์ที่ดีที่สุดในโลก ซึ่งจัดอันดับโดย QS World University ในปี 2019
รู้ไหมว่าในปี 2018 นักศึกษาจบใหม่จาก Imperial College London มีเงินเดือนเฉลี่ยเริ่มต้นต่อปีนั้นสูงที่สุดในบรรดานักศึกษาที่จบจากมหาวิทยาลัยในสหราชอาณาจักร ซึ่งสูงกว่านักศึกษาจบใหม่จาก Oxford และ Cambridge เสียอีก
 
โดยเงินเดือนเฉลี่ยต่อปีของนักศึกษาจบใหม่ของมหาวิทยาลัยในสหราชอาณาจักร 3 ลำดับแรกคือ
1) Imperial College London 1,517,000 บาท
2) King’s College London 1,323,000 บาท
3) University of Oxford 1,294,000 บาท
รายได้ของ Imperial College London
ปี 2017 รายได้ 39,500 ล้านบาท
ปี 2018 รายได้ 41,200 ล้านบาท
ปี 2019 รายได้ 42,900 ล้านบาท
Imperial College London มีศิษย์เก่าที่ได้รับรางวัลโนเบลจำนวน 14 รางวัล ซึ่งส่วนใหญ่จะอยู่ในด้านการแพทย์ ฟิสิกส์ เคมี
ศิษย์เก่าที่มีชื่อเสียงจาก Imperial College London ที่เราคุ้นเคยเช่น
เซอร์อเล็กซานเดอร์ เฟลมมิง ผู้คิดค้นยาเพนิซิลลินที่ใช้รักษาการติดเชื้อจากแบคทีเรีย
เซอร์เฟรเดอริก กาวแลนด์ ฮอปกินส์ ผู้คิดค้นวิตามิน กรดอะมิโนและกลูตาไธโอนสารต้านอนุมูลอิสระ
แดนนี่ ลุย ผู้ร่วมก่อตั้ง Lenovo บริษัทยักษ์ใหญ่ด้านคอมพิวเตอร์ของจีน
ปิดท้ายด้วยข้อมูลที่น่าสนใจ
แม้ว่า Imperial College London จะถูกก่อตั้งในปี 1907 แต่แท้จริงแล้ว ต้นกำเนิดของมหาวิทยาลัยแห่งนี้ต้องย้อนกลับไปถึงปี 1821 ซึ่งเป็นช่วงเวลาที่วิทยาลัยการแพทย์ซึ่งชื่อว่า Charing Cross Hospital Medical School ถือกำเนิดขึ้น ซึ่งปัจจุบันวิทยาลัยแห่งนี้เป็นส่วนหนึ่งของคณะแพทยศาสตร์ที่ Imperial College London
หมายความว่า ต้นกำเนิดของ Imperial College London นั้นมีอายุ 199 ปี เลยทีเดียว..
----------------------
Blockdit แอปเขียนบล็อกอันดับ 1
----------------------
References
-
-
-
- 
-
-
-
-
-